Diari Oficial de la Generalitat Valenciana


Sumari del DOGV 6413, del 09-12-2010 (2010/13968)

Notificació de laude arbitral. Expedient número COIJAC/2009/63/46.
------------------------------------------------------------------

### Dades del document

Número de DOGV
:   6413

Data del DOGV
:   09-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13221


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de laude arbitral. Expedient número COIJAC/2009/63/46. [2010/13986]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2009/63/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'indica el laude arbitral recaigut en el mencionat expedient, mitjançant el present edicte:  
Interessat: Miguel Ángel Gutiérrez Mullor  
Últim domicili conegut: c/ Estació, núm. 49 baix (la Pobla de Farnals)  
Expedient: COIJAC/2009/63/46  
Laude de data 13 de juliol de 2010 que es dicta a València en els termes següents: «Es desestima la pretensió del reclamant, Miguel Ángel Gutiérrez Mullor, davant l'empresa reclamada, Telefónica de España, SAU, en entendre este col·legi arbitral a la vista de la documentació que hi ha en l'expedient que la reclamada ha procedit a la devolució de les quotes emeses amb posterioritat al 26 de febrer de 2009 en la factura de data juny de 2009.  
En relació amb la pretensió consistent en l'enviament de les factures, consta a este col·legi que es troben en poder del reclamant, ja que hi foren aportades per ell mateix.  
Quant a la reconvenció efectuada per la reclamada hi és procedent pel que fa a l'import de 89,47 € corresponents a les factures de març, abril i maig de 2009 de la línia 52.516.87.48, i no pot entrar este col·legi arbitral a la reconvenció respecte de la línia 95.120.59.42 per no ser objecte de la present reclamació. Este col·legi arbitral estima que el mètode de compensació aplicat ha sigut realitzat en els termes correctes. És per això que haurà de pagar el dit import en una oficina informatitzada de correus facilitant com a referència el telèfon i el DNI, en el termini de quinze dies des de la recepció del present laude.  
Finalment, quant a la pretensió de la no inclusió de les seues dades personals en un fitxer d'impagats, l'empresa reclamada no les podrà incloure en cap dels fitxers, i en el cas d'inclusió s'haurà de procedir a la cancel·lació immediata.»  
L'indicat laude té caràcter vinculant i executiu i és eficaç des del dia de la notificació.  
Cosa que es fa saber a l'interessat reclamant als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge. També se li comunica que dins dels deu dies següents a la notificació del laude podrà demanar al col·legi arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible acció d'anul·lació, que s'haurà de presentar davant l'Audiència Provincial en el termini dels dos mesos següents a la notificació o a l'aclariment a què es referix l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
I perquè servisca de notificació a l'interessat consignat anteriorment s'expedix el present edicte.  
València, 29 de novembre de 2010.- El president de la Junta Arbitral: Luis Abellán Tolosa.